钦定古今图书集成/明伦汇编/宫闱典/第048卷 > 夏侯妃
## 钦定古今图书集成/明伦汇编/宫闱典/第048卷 > 夏侯妃

按《晋书后妃传》：“元夏侯太妃，名光姬，沛国谯人也。祖
威，兖州刺史。父庄，字仲容，淮南太守、清明亭侯。妃生
自华宗，幼而明慧，琅邪武王为世子觐纳焉，生元帝。
及恭王薨，元帝嗣立，称王太妃。永嘉元年，薨于江左，
葬琅邪国。初有谶云：‘铜马入海建邺期’。”太妃小字铜
环，而元帝中兴于江左焉。